شەفەق نیوز/ سەرچەوەیگ ئەمنی لە ئیدارەی ناوچەی گەرمیان، ئمڕوو شەممە، خەوەردا ک هێزەیل پێشمەرگە ئۆپراسیۆنەیل فراوانیگ لە وەشکین ناوبەین پارێزگای دیالە و هەرێم کوردستان جیوەجی کردن، لە ریکارەیلیگ مقەیەتیکردن ئەرا نواگردن هەر پەلاماریگ لەلایەن ریخریاگ داعش دژوە خاڵە سنووریەکانی.
سەرچەوەگە ئەرا ئاژانس شەفەق نیوز وت: هێزەیل لیوای سێیەم لە پێشمەرگە، ئۆپراسیۆنەیل وەشکین لەناوبەین سنوور قەزای کەلار وناوچەیل باکوور خوەرئاوای خانەقین جیوەجی کردن وەمینەی حەشارگەیل داعش و بڕین ریەیل دزەکردن و رەدبوین و مقەیەتیکردن خاڵەیل سەروە پێشمەرگە لەناوبەین دیالە کوردستان.
وتیش؛ ئۆپراسیۆنەکان وەشکین دەیان کێلومەتر لەناوچەیل ناوبەین خانەقین وکەلار بوی، ک لە هەسی سەربازی چووڵن، وەگەرد وەردەوامبوین رەوانگە و چەودیریکردن ئەرا هەر جموجوولیگ لەلایەن ئەندامەیل ریخریایەگە لەناوچە هاوبەشەکان ناوبەین خانەقین و کەلار.
